**Rutină sub lună**

*MariusIonescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pregătește-te!...

Noaptea se dezbracă de bariere

ca cea mai frumoasă

dintre toate nebunele...

Privește străzile

fără țipenie de om

cum țin priveghi

mirobolantei zi-nezi

ca unui erou

al nimicului

sub lunile

electro-stradale și martore

șoptindu-ți din pavaje

"Haide, haide, hai!

Nu-i timp să mai stai",

A venit vremea

să bați drumul

tot mai deschis

spre luna cea mai lună

ce te-așteaptă

s-o cerți în stil,

cîntîndu-i

"Blues-ul Astral"...